
HOTĂRÂRE

cu privire la sesizările parvenite la adresa
Consiliului de Observatori al IPNA Compania „Teleradio-Moldova”
În conformitate cu prevederile art. 56 alin. 6-9 din Codul audiovizualului al Republicii Moldova, în baza cap. VI pct. 1 - 4, pct. 3 lit. b), cap. VII pct. 2 lit. f), cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013 şi în baza pct. 35-42 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, modificat prin Hotărârea Consiliului de Observatori nr. 11 din 17.03.2015 
Consiliul de Observatori

HOTĂRĂŞTE:
1. Se ia act de sesizarea reprezentantului Platformei „D.A.” dlui Chiril Moțpan, nr. 15 din 11.02.2016 și sesizarea CCA nr. 20 din 18.02.2016.
2. Sesizarea cu nr. 15 din 11.02.2016 nu ține de atribuțiile CO și se remite spre examinare după competență Președintelui IPNA Compania ”Teleradio-Moldova”.
3.Președintele IPNA Compania ”Teleradio-Moldova”, directorul radiodifuziunii și directorul televiziunii vor ține cont de recomandările expuse în Avizul CCA la Deciziei CCA nr. 3/12 din 11.02.2016 ”Cu privire la examinarea Caietului de sarcini al IPNA Compania „Teleradio-Moldova” pentru anul 2016 și vor revizui Caietul de sarcini 2016 după aprobarea Legii cu privire la bugetul de stat 2016.
4. Prezenta hotărâre intră în vigoare la data adoptării.
Prezenta hotărâre a fost adoptată cu votul a 7 membri ai Consiliului de Observatori: „PRO” – 7 voturi (D.Deleu; L.Gurez; P.Grozavu; V.Țapeș; L.Vasilache; L.Călugăru; S.Nistor)  

